Клаус Йоханис спечели втори мандат на президентските избори в Румъния
Начало > Клаус Йоханис спечели втори мандат на президентските избори в Румъния
21:25, 24 ное 19 / Свят 25 2206 Автор: Topnovini
Досегашният президент на Румъния Клаус Йоханис спечели втория тур на президентските избори в страната в неделя, сочат данните от екзит пол, съобщи АФП.
Йоханис спечели между 64,8 и 66,5% от гласовете, показаха данните от екзит пола. Така той побеждава лидера на социалдемократите и бившия премиер Виорика Дънчила.
Йоханис обещава да се бори с масовата корупция, шуробаджанащината и некомпетентността. “Гласувах за модерна Румъния, европейска Румъния, нормална Румъния”, заяви Йоханис, след като даде гласа си.
Бившата премиерка пък заяви, че е гласувала за “Румъния, която ще върви напред, а не назад, към времената, когато в страната не е имало права и свободи, защото цялата власт е била в ръцете на един човек”.
Първите пет години на поста на Йоханис - които той си осигури през 2014 г., когато победи друг кандидат на Социалдемократите, бяха белязани от постоянно несъгласие с лявата партия, която доминира политиката от края на комунистическата ера през 1989 година.
Далеч от вътрешната политика, Йоханис е съюзник на президента на САЩ Доналд Тръмп - два пъти посещава Белия дом и печели похвали като човек, който "може да реши проблема с корупцията в Румъния". Но дори и поддръжниците на Йоханис понякога се оплакват, че той не е бил достатъчно силен - отбелязвайки по-специално, че той е подложен на натиск и е позволил да бъде уволнен антикорупционен прокурор.
Премиерът Борисов пристигна в САЩ за срещата си с Тръмп
Често критикуван за липса на харизма и че е лош публичен оратор, той отказваше да дава задълбочени интервюта през първия си мандат. Йоханис се изправи срещу куп критики в навечерието на изборите в неделя заради отказа си да участва в дебат с опонента си Дънчила. "Не мога да приема дебат с човек, който представлява най-лошото в румънската политика от последните 30 години", каза Йоханис.
Йоханис е бил кмет в продължение на 14 години на Сибиу, неговия роден град в централна Румъния, някога дом на голямо немско малцинство. Въпреки това, с падането на комунизма и присъединяването към ЕС през 2007 г., много румънци с немски корени избраха да се преместят в Германия - родителите на Йоханис са също сред тях.
президент Румъния